钦定古今图书集成/理学汇编/文学典/第199卷 > 《胡宗元诗集序》宋·黄庭坚
## 钦定古今图书集成/理学汇编/文学典/第199卷 > 《胡宗元诗集序》宋·黄庭坚

“士有抱青云之器，而陆沈林皋之下，与麋鹿同群，与
草木共尽，独托于无用之空言，以为千岁不朽之计。
谓其怨邪？则其言仁义之泽也；谓其不怨邪？则又伤
己不见其人。然则其言《不怨之怨》”也。夫寒暑相推，草
木与荣衰焉。庆荣而吊衰，其鸣皆若有谓，候虫是也；
不得其平，则声若雷霆，涧水是也。寂寞无声，以宫商
“考之，则动而中律，金石丝竹是也。”维金石丝竹之声，
《国风》《雅》《颂》之言似之；涧水之声，楚人之言似之；至于
候虫之声，则末世诗人之言似之。今夫诗人之玩于
词，以文物为工，终日不休，若舞世之不知者，以待世
之知者。然而其喜也无所于逢，其怨也无所于伐，能
春能秋，能雨能旸，发于心之工伎而“好其音，造物者
不能加焉。故余无以命之，而寄于《候虫》焉。”清江胡宗
元，自结发迄于白首，未尝废书。其胸次所藏，不肯下
一世之士也。前莫挽，后莫推，是以穷于丘壑。然以其
耆老于翰墨，故后生晚出，无不读书而好文。其卒也，
子弟门人次其诗为若干卷。宗元之子遗道尝与予
为僚，故持其诗来求序于篇首。观宗元之诗，“好贤而
乐善，安土而俟时”，寡怨之言也；可以追次其平生；见
其少长不倦，忠信之士也。至于遇变而出奇，因难而
见巧，则又似于所论诗人之态也。其兴托高远，则附
于《国风》；其忿世疾邪，则附于《楚辞》。后之观宗元诗者，
亦以是求之。故书而归之胡氏。

诸人家和香殊寒，乞天锡屡惠此香，惟要作诗，因以
“兵卫森画戟，燕寝凝清香”，作十小诗赠之，犹恨诗语
未工，未称此香尔。然余甚宝此香，未尝妄以与人。城
西张仲谋为我作寒计，惠送骐骥院马通薪二百，因
以香二十饼报之。或笑曰：“不与公诗为地耶？”应之曰：
“《诗》或能为人作祟，岂若马通薪，使冰雪之辰，铃下马
走，皆有挟纩之温耶？”学诗三十年，今乃大觉，然见事
亦太晚也。